पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन संकट से जूझ रहे राज्यों के लिए राहत भरी खबर है कि अगले 7 से 8 दिन में देश में 581 ऑक्सीजन प्लांट लगेंगे। इसमें 400 डीआरडीओ व 181 एचएलएल इंफा टेक सर्विस के सहयोग से ऑक्सीजन प्लांट लगाने का काम हाइवे बनाने वाली एजेंसी एनएचएआई को दिया गया है। राजस्थान में डीआरडीओ व एनएचएआई के सहयोग से 1000 एलपीएम के 12 ऑक्सीजन प्लांट का काम गुरुवार से शुरू हो जाएगा।
बाड़मेर जिले के नाहटा अस्पताल बालोतरा में भी 1000 एलपीएम यानि एक मिनट में 1000 लीटर ऑक्सीजन क्षमता उत्पादन का प्लांट लगेगा। खासियत है ये कि ये ऑक्सीजन प्लांट अगले 7 दिन में तैयार करके शुरू कर दिए जाएंगे। इनकी फंडिंग पीएम केयर फंड से की जाएगी। पीएम केयर फंड से देशभर में बनने वाले 581 ऑक्सीजन प्लांट लगाने के लिए एनएचएआई को नोडल एजेंसी बनाया गया है।
देशभर में एक साथ ही गुरुवार से अधिकांश प्लांट का काम शुरू होगा और अगले 7 से 10 दिन में ये प्लांट बनकर तैयार हो जाएंगे और संबंधित अस्पतालों को सुपुर्द कर दिए जाएंगे। राजस्थान के 8 जिलों में 12 ऑक्सीजन प्लांट का काम शुरू होने वाला है। बुधवार को प्रदेशभर के 12 अस्पतालों में ऑक्सीजन प्लांट के लिए जमीन चिन्हित की गई। प्रदेश के जयपुर में 4, अजमेर में 2, बाड़मेर, पाली, नागौर, राजसमंद, कोटा, सीकर में 1-1 ऑक्सीजन प्लांट लगेंगे। इसके अलावा 250 एलपीएम क्षमता के भी 4 ऑक्सीजन प्लांट है।
अब रोजाना 3000 रोगियों को मिल सकेगी ऑक्सीजन
एनएचएआई के सहयोग से लगने वाले इन प्लांट की क्षमता 1000 एलपीएम यानि 1000 लीटर प्रति मिनट ऑक्सीजन उत्पादन की क्षमता है। प्रदेश में 12 अस्पतालों में लगने वाले ऑक्सीजन प्लांट से रोज 2400 कोरोना के गंभीर रोगियों के लिए ऑक्सीजन मिल सकेगी। राजस्थान में 250 एलपीएम क्षमता के 4 प्लांट भी लग रहे हैं।
581 ऑक्सीजन प्लांट: डीआरडीओ 400 व 181 एचएलएल के लगेंगे
देश में डीआरडीओ 400 ऑक्सीजन प्लांट लगा रहा है। जिसमें 1000 एलपीएम क्षमता के 250 और 500 की क्षमता के 150 ऑक्सीजन प्लांट लगेंगे। इनमें आंध्र प्रदेश में 21, नागालैंड 2, हरियाणा 11, उत्तरप्रदेश 21, केरल 1, दमन एंड दीव 3, हिमाचल प्रदेश 6, राजस्थान 16, ओडिसा 6, पश्चिम बंगाल 70, गुजरात समेत अन्य राज्यों में लगेंगे।
पहली बार ऑक्सीजन प्लांट की एनएचएआई को सौंपी है जिम्मेदारी:जितेंद्र चौधरी
डीआरडीओ व एचआईटीईएस की ओर देशभर में ऑक्सीजन प्लांट लगाए जाएंगे। इसके लिए एनएचएआई को नोडल एजेंसी बनाया गया है। देशभर में एक साथ काम शुरू हो रहा है। बुधवार को अधिकांश जगह साइट देखी गई है। 400 डीआरडीओ व 181 एचआईटीईएस ऑक्सीजन प्लांट लगाएगी। राजस्थान में भी 1000 एलपीएम क्षमता के 12 प्लांट डीआरडीओ लगा रहा है। गुरुवार से देशभर में ऑक्सीजन के प्लांट का निर्माण शुरू हो जाएगा। अगले 7 दिन में इन प्लांट को तैयार किया जाना है।-जितेंद्र चौधरी, प्रबंधक, एनएचएआई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hne_Deva awa_Deva hin_Deva hin_Deva zho_Hant eng_Latn